pythainlp/thai-wiki-dataset-v3 huggingface dataset:
กบมะเขือเทศมาดากัสการ์

กบมะเขือเทศมาดากัสการ์ หรือ อึ่งมะเขือเทศมาดากัสการ์ (Madagascar tomato frog; ) สัตว์ครึ่งบกครึ่งน้ำ ในอันดับกบชนิดหนึ่ง ในวงศ์อึ่งอ่าง (Microhylidae)
มีผิวหนังเรียบลื่นเป็นมัน สีแดงเข้มเหมือนมะเขือเทศ จึงเป็นที่มาของชื่อสามัญ มีรอยย่นสีดำที่ตาและมีดวงตาสีเขียว ปากแคบ มีสันนูนเป็นรอยย่นขึ้นมาบนปาก ใต้ท้องสีเหลือง ช่องคอเป็นสีดำ ลำตัวอ้วนสั้น
ขนาดเมื่อโตเต็มที่ตัวผู้จะมีสีส้มยาวประมาณ 2.5 นิ้ว หนัก 40 กรัม ขณะที่ตัวเมียจะมีสีแดง และมีขนาดใหญ่กว่า คือ ยาว 4 นิ้ว หนัก 227 กรัม เมื่อยังเป็นวัยอ่อนสีสันจะยังไม่ฉูดฉาดเหมือนตัวเต็มวัย
กระจายพันธุ์อยู่ในแหล่งน้ำจืดบนเกาะมาดากัสการ์ ทางแอฟริกาตะวันออก ว่ายน้ำได้ไม่เก่ง แต่กินอาหารไม่เลือก ได้แก่ แมลงขนาดใหญ่, ตัวอ่อนของสัตว์ชนิดต่าง ๆ เช่นหนอน, จิ้งหรีด, หนอนผึ้ง ตลอดจนสัตว์ไม่มีกระดูกสันหลังทั้งในน้ำและบนบก
กบมะเขือเทศมาดากัสการ์มีพิษที่รุนแรงบนผิวหนัง เมื่อตกใจหรือเครียด จะปล่อยสารเคมีสีขาวขุ่นเหมือนกาวเพื่อใช้ในการป้องกันตัว ซึ่งสารนี้สามารถเกาะติดกับลำตัวของศัตรูที่มาคุกคามได้นานถึง 2 วัน แม้แต่ขนาดงูพิษยังไม่อาจจะกินได้
ขยายพันธุ์ในช่วงฤดูฝน ตัวผู้จะส่งเสียงเรียกตัวเมีย ภายหลังการผสมพันธุ์แล้ว ตัวเมียจะนำไข่ซึ่งมีทั้งสีขาวและสีดำ ประมาณ 1,000-1,500 ฟอง ปล่อยลงสู่ผิวน้ำ ไข่จะฟักเป็นลูกอ๊อดในเวลา 2 วัน ใช้เวลาพัฒนาเหมือนตัวเต็มวัย 1 ปี และมีอายุขัยโดยเฉลี่ย 10 ปี
กบมะเขือเทศมาดากัสการ์ นิยมเลี้ยงเป็นสัตว์เลี้ยงสำหรับผู้ที่นิยมเลี้ยงสัตว์เลื้อยคลานหรือสัตว์ครึ่งบกครึ่งน้ำ และมีแสดงตามสวนสัตว์ต่าง ๆ อาทิ เขาดินวนา 
== อ้างอิง ==
== แหล่งข้อมูลอื่น ==
วงศ์อึ่งอ่าง
สัตว์สะเทินน้ำสะเทินบกที่เป็นสัตว์เลี้ยง
สัตว์ที่พบบนเกาะมาดากัสการ์
สัตว์มีพิษ
แมสต์เซลล์

แมสต์เซลล์ (Mastocyte หรือ Labrocyte) เป็นเซลล์ที่มีรูปร่างกลมหรือรี ในไซโทรพลาสซึมมีแกรนูลที่บรรจุสาร histamine และ heparin เอาไว้ โดยแมสต์เซลล์มีลักษณะใกล้เคียงกับเซลล์เม็ดเลือดขาวที่มีชื่อว่าเบโซฟิลมากจึงเคยถูกเข้าใจว่าเป็นเบโซฟิลที่ออกมาจากหลอดเลือด แต่จากการศึกษาภายหลังพบว่าทั้งสองเซลล์ไม่ใช่เซลล์ชนิดเดียวกัน ทั้งนี้ในแกรนูลของเซลล์ทั้งสองชนิดบรรจุ histamine และ heparin รวมทั้ง anticoagulant เช่นเดียวกัน โดย heparin เกี่ยวข้องกับการแข็งตัวของเลือดคือ ช่วยไม่ให้เลือดแข็งตัว และ histamine เป็นสารที่เกี่ยวข้องกับการหดตัวของกล้ามเนื้อเรียบ และการขยายหลอดเลือด
== ดูเพิ่ม ==
ภูมิแพ้
แกรนูโลไซต์
ฮิสตามีน
== อ้างอิง ==
== แหล่งข้อมูลอื่น ==
รางวัลนาฏราช ครั้งที่ 2

เนื่องด้วย สมาพันธ์สมาคมวิชาชีพวิทยุกระจายเสียงและวิทยุโทรทัศน์ ได้จัดงานประกาศผลรางวัลนาฏราช ครั้งที่ 2 ประจำปี 2553 ขึ้น เพื่อเป็นการสร้างมาตรฐานและยกระดับการตัดสินรางวัลด้านวิทยุโทรทัศน์ ส่งเสริมการให้สาระความรู้ควบคู่ความบันเทิง ตลอดจนสร้างกำลังใจให้กับคนทำงานในวิชาชีพนี้ต่อไป โดยการตัดสินผลรางวัลจะมาจากการร่วมลงคะแนนเสียงของคนในวิชาชีพวิทยุและโทรทัศน์ให้กับผลงานดีเด่นในด้านต่างๆ ซึ่งถือเป็นความภาคภูมิใจสูงสุดกับผู้ได้รับรางวัล
ตลอดขั้นตอนการดำเนินการเก็บรวบรวมคะแนนจากผู้มีสิทธิลงคะแนนดำเนินการโดย บริษัท จีเอฟเค มาร์เก็ตไว้ส์ จำกัด ซึ่งเป็นบริษัทวิจัยการตลาดชั้นนำ และได้รับการตรวจสอบจาก PwC ประเทศไทย ซึ่งเป็นบริษัทที่มีประสบการณ์ในงานประกาศผลรางวัลในระดับนานาชาติ อาทิ รางวัล Academy Awards โดยผลการลงคะแนนจะถูกเก็บรักษาเป็นความลับสูงสุด
รางวัลนาฏราช ครั้งที่ 2 พ.ศ. 2553 ประกาศผลในวันที่ 22 พฤษภาคม พ.ศ. 2554 ณ หอประชุมกองทัพเรือ กรุงเทพมหานคร ถ่ายทอดสดทางสถานีวิทยุโทรทัศน์กองทัพบกช่อง 5 เวลา 18.00 - 20.00 น. โดยปีนี้ได้ วุฒิธร มิลินทจินดา และ สุริวิภา กุลตังวัฒนา มาเป็นพิธีกร
รายชื่อเรียงตามลำดับในเว็บไซต์รางวัลนาฏราช ผู้ได้รับรางวัลเน้นตัวหนา
==รางวัล==
===ประเภทรายการวิทยุ===
===ประเภทรายการโทรทัศน์===
===ประเภทละครโทรทัศน์===
==รางวัลเกียรติยศ==
===รางวัลเกียรติยศทางด้านวิทยุ===
พิชัย วาสนาส่ง
===รางวัลเกียรติยศทางด้านโทรทัศน์===
สินีนาฏ โพธิเวส
==สรุปรายชื่อผู้เข้าชิงและผู้ชนะ (เฉพาะสาขาละครโทรทัศน์)==
===รายชื่อผู้เข้าชิง===
ละครทั้ง 25 เรื่องต่อไปนี้ได้รับการเสนอชื่อเข้าชิงรางวัลนาฏราช ครั้งที่ 2
11 รายชื่อเข้าชิง : วนิดา
10 รายชื่อเข้าชิง : มาลัยสามชาย
8 รายชื่อเข้าชิง : ไฟอมตะ
6 รายชื่อเข้าชิง : พระจันทร์ลายพยัคฆ์ , ไทรโศก
3 รายชื่อเข้าชิง : เหนือเมฆ , 4 หัวใจแห่งขุนเขา , ระบำดวงดาว
2 รายชื่อเข้าชิง : ลูกโขน , ดวงใจอัคนี , ด้วยแรงอธิษฐาน , 365 วันแห่งรัก
1 รายชื่อเข้าชิง : ธาราหิมาลัย , สองปรารถนา , เชลยศักดิ์ , เรือนซ่อนรัก , แม่ศรีไพร , กรรมลิขิต , เซน สื่อรักสื่อวิญญาณ , เป็นต่อ , ละครชีวิตจริงชุด 84000 , คุณชายตำระเบิด , ดอกรักริมทาง , อยากหยุดตะวันไว้ที่ปลายฟ้า , บ้านนี้มีรัก
===รายชื่อผู้ชนะ===
ละครทั้ง 6 เรื่องต่อไปนี้ได้รับเลือกให้เป็นผู้ชนะรางวัลนาฏราช ครั้งที่ 2
ชนะใน 6 สาขา : มาลัยสามชาย
ชนะใน 2 สาขา : วนิดา , 4 หัวใจแห่งขุนเขา , ไทรโศก
ชนะใน 1 สาขา : เหนือเมฆ , ระบำดวงดาว
==ผู้ประกาศรางวัล==
==อ้างอิง==
http://www.zone-it.com/cafe/192261
http://www.manager.co.th/Entertainment/ViewNews.aspx?NewsID=9540000062394
http://natarajaawards.com/ 
รางวัลนาฏราช
มาร์ก ชวาร์เซอร์

มาร์ก ชวาร์เซอร์ (Mark Schwarzer) เป็นนักฟุตบอลชาวออสเตรเลีย ผู้ซึ่งเล่นในตำแหน่งผู้รักษาประตู เขาเล่นให้กับสโมสรฟุตบอลในพรีเมียร์ลีก เช่น ฟูแลม, เชลซี ปัจจุบันเซ็นสัญญาเล่นให้กับสโมสรฟุตบอลเลสเตอร์ซิตี แต่ยังไม่ถูกใช้งานในฤดูกาลนี้
==อ้างอิง==
== แหล่งข้อมูลอื่น ==
Fulham profile
FFA – Socceroo profile 
OzFootball profile
FIFA profile 
Career Details at National Football Teams
Migration Heritage Centre feature on Schwarzer family 
นักฟุตบอลชาวออสเตรเลีย
ผู้รักษาประตูฟุตบอล
ผู้เล่นในฟุตบอลโลก 2006
ผู้เล่นในฟุตบอลโลก 2010
ผู้เล่นสโมสรฟุตบอลฟูลัม
ผู้เล่นในพรีเมียร์ลีก
ผู้เล่นในบุนเดิสลีกา
บุคคลจากซิดนีย์
ก็อดซิลลา ปะทะ เมก้าก็อดซิลลา 2

ก๊อตซิลล่า ปะทะ เม็กกะก็อดซิลล่า 2 (ゴジラVSメカゴジラ|Gojira tai Mekagojira ,Godzilla VS Mechagodzilla) เป็นภาพยนตร์แนววิทยาศาสตร์ไคจู ผู้อำนวยการสร้างโดย Takao Okawara เป็นภาพยตร์เรื่องที่ 16 ของก็อตซิลลาซีรีส์ โดยออกฉายทางโรงภาพยนตร์ทั่วญี่ปุ่นในวันที่ 11 ธันวาคม ค.ศ. 1993 (พ.ศ. 2536) ผลิตโดยบริษัท โตโฮ     ในภาคนี้เม็กกะก็อตซิลล่าจะถูกออกแบบให้ทรงพลังน่าเกรงขามกว่าเดิม โดยหนังเรื่องนี้เป็นการปรากฏตัวครั้งที่ 3 ของเม็กกะก็อตซิลล่า
== เรื่องย่อ ==
ทางทีมงานสำรวจได้ค้นพบกับไข่ขนาดยักษ์ใหญ่โดยบังเอิญจึงได้นำกลับมาพิสูจน์ที่ศูนย์วิจัยและแล้วในที่สุดไข่นั้นก็ฟักออกมาเป็นตัวและนั่นเป็นไข่ของ เบบี้ก็อตซิลลา แต่ด้วยนิสัยที่ต่างกันนั้นทำให้มันมีความเชื่องมากกว่าและสามารถที่จะอยู่กับมนุษย์ได้ ซึ่งในตอนนั้นหน่วย G-Force ได้สร้างเม็กกะก็อดซิลล่าเพื่อปกป้องประเทศญี่ปุ่นจากก็อดซิลล่า ซึ่งเป็นหุ่นยนต์ที่มีรูปเหมือนก็อดซิลล่า โดยเม็กกะก็อดซิลล่าถูกสร้างขึ้มจากเศษซากของเม็กกะคิงส์-กิโดราในภาค ก็อดซิลลา ปะทะ คิงส์-กิโดรา
ในการต่อสู้ก็อตซิลลาเป็นฝ่ายที่สามารถจะเอาชนะได้แต่ต้องการพาวเวอร์อัพของยาน G แมชชีน การูด้าทำให้เม็กกะก็อตซิลลานั้นเปลี่ยนร่างเป็นซุปเปอร์เม็กกะก็อตซิลลา และมีพลังงานที่เพิ่มมากขึ้น ซึ่งทำให้ก็อตซิลลานั้นไม่สามารถที่จะต่อสู้ได้
แต่หลังจากที่ก็อตซิลลานั้นพลาดท่าไฟเยอร์ราด้อนนั้นก็เข้ามารวมร่างกลายเป็นพลังงานให้กับก็อตซิลลาให้ก็อตซิลลานั้นสามารถเพิ่มพลังงานขึ้นเป็นเท่าตัวและยังสามารถเอาชนะซุปเปอร์เมก้าก็อตซิลลาได้และหลังจากที่เสร็จเรื่องแล้วนั้นก็อตซิลลาก็เดินหายลงไปในมหาสมุทรพร้อมกับพาเบบี้ก็อดซิลล่ากลับไปด้วย
== อ้างอิง ==
== แหล่งข้อมูลอื่น ==
ภาพยนตร์ญี่ปุ่น
ภาพยนตร์ภาษาญี่ปุ่น
ภาพยนตร์ก็อตซิลลา
ภาพยนตร์สัตว์ประหลาดยักษ์
ภาพยนตร์ภาคต่อ
ภาพยนตร์หุ่นยนต์
ภาพยนตร์ที่มีฉากในโตเกียว
ภาพยนตร์ไคจู
ภาพยนตร์โดยโตโฮ
บริเทนส์เน็กซต์ท็อปโมเดล

บริเทนส์เน็กซต์ท็อปโมเดล (Britain's Next Top Model) เป็นรายการเรียลลิตีโชว์ที่ออกอากาศอยู่ทางช่อง ลิวิง โดยจะทำการคัดเลือกหญิงสาวจากทั่วประเทศที่ใฝ่ฝันอยากที่จะเป็นนางแบบ ในเงื่อนไขที่ว่า ผู้สมัครเข้าแข่งขันต้องไม่เคยทำงานหรือทำสัญญากับบริษัทโมเดลลิ่งใดๆ มาก่อนเลยในระยะเวลา 5 ปี  โดยผู้เข้าแข่งขันจะต้องผ่านบททดสอบมากมาย และผู้ชนะเพียงหนึ่งเดียวจะได้เซ็นสัญญากับเอเจนซี่ และเป็นใบเบิกทางสำหรับอาชีพนางแบบต่อไป
รายการนี้ได้ซื้อลิขสิทธิ์มาจากรายการ อเมริกาส์เน็กซต์ท็อปโมเดล  ซึ่งจัดทำโดยสุดยอดนางแบบและพิธีกรรายการโทรทัศน์ ไทรา แบงส์ โดยเริ่มฉายครั้งแรกในปี พ.ศ. 2546  ซึ่งได้ประสบความสำเร็จเป็นอย่างมาก นอกจากนี้หลายๆ ประเทศยังได้ติดต่อขอซื้อลิขสิทธิ์รูปแบบรายการไปสร้างและออกอากาศในประเทศนั้น ๆ ด้วย
อเมริกาเน็กซต์ท็อปโมเดล เริ่มฉายในสหราชอาณาจักรครั้งแรกในปี พ.ศ. 2548 ทางช่อง ลิวิง ซึ่งได้รับความนิยมเป็นอย่างมาก และในปีเดียวกัน บริเตนก็ได้ซื้อลิขสิทธิ์รายการมาได้สำเร็จ สำหรับฤดูกาลแรกของบริเทนส์เน็กซต์ท็อปโมเดล นั้นยังได้ออกอากาศพร้อมกับ อเมริกาเน็กซต์ท็อปโมเดล ฤดูกาลที่ 5 อีกด้วย
ในฤดูกาลที่ 7 ทางรายการได้เปลี่ยนชื่อรายการจาก บริเทนส์เน็กซต์ท็อปโมเดล มาเป็น บริเทนแอนด์ไอร์แลนส์เน็กซต์ท็อปโมเดล เพื่อเปิดกว้างการรับสัมครนางแบบในประเทศไอร์แลนด์ ต่อมาได้เปลี่ยนชื่อกลับเป็นเหมือนเดิม แต่ยังคงรับสมัครนางแบบในไอร์แลนด์
===รายชื่อเจ้าของรายการ===
ลิซ่า บัทเชอร์ 2548
ลิซ่า สโนว์ดอน 2549 - 2552
แอลล์ แม็กเฟอร์สัน 2553 - ปัจจุบัน
===รายชื่อกรรมการ===
โจนาธาน ฟาง 2548 - 2550
แมร์รี่ เฮลวิน 2558
พอลล่า ฮามิลตัน 2549 - 2550
เกอร์รี่ เดอร์แว๊กซ์ 2551
ฮักกี้ แร็กนาร์สสัน 2551 - 2552
หลุยส์ มาร์เร็ตต์ 2552
เกรซ วู้ดวาร์ด 2553 - 2554
ชาร์ลี สปรีด 2553 - 2554
จูเลี่ยน แม็กโดนัล 2554 - ปัจจุบัน
ไทสัน เบ็คฟอร์ด 2554 - ปัจจุบัน
วิทย์นี่ พอร์ท 2554 - ปัจจุบัน
===เกี่ยวกับรายการอื่น===
ในปี 2555 ผู้เข้าแข่งจากฤดูกาลที่ 2 - 5 ได้เข้าร่วมแข่งขันในรายการ อเมริกาส์เน็กซต์ท็อปโมเดล อเมริกาส์เน็กซต์ท็อปโมเดล ฤดูกาลที่ 18 ในชื่อว่า อเมริกาส์เน็กซต์ท็อปโมเดล:บริทิช อินเวชั่น (America's Next Top Model: British Invasion) โดยทั้งหมดจะต้องไปแข่งขันเป็นทีมกับนางแบบชาวอเมริกัน และ โซฟี่ ซัมเนอร์ จากฤดูกาลที่ 5 ได้คว้าตำแฟน่งผู้ชนะเลิศในฤดูกาลดังกล่าวด้วย
== ฤดูกาล ==
==อ้างอิง==
เว็บไซต์อย่างเป็นทางการ
รายการโทรทัศน์ภาษาอังกฤษ
ภาพยนตร์ชุดทางโทรทัศน์บริติช
ตำบลตะคุ

ตะคุ เป็นตำบลหนึ่งของอำเภอปักธงชัย จังหวัดนครราชสีมา พื้นที่ทั้งหมดอยู่ในความรับผิดชอบขององค์การบริหารส่วนตำบลตะคุ
== ประวัติศาสตร์ ==
ตำบลตะคุเป็นตำบลเก่าแก่จากคำบอกเล่าของคนเฒ่าแก่และจากหลักฐานประวัติศาสตร์ เมื่อครั้งแผ่นดินมหากษัตริย์ศึก ยกทัพไปตีเวียงจันทร์ พ.ศ. 2321-2322 เมื่อได้ชัยชนะแล้วได้ต้อนชาวเมืองเวียงจันทร์ส่วนหนึ่งมากับกองทัพไทย เจ้าพระยานครราชสีมาได้ขอให้ครอบครัวที่ถูกต้อนมาไปตั้งถิ่นฐานอยู่ที่ด่านจะโปะ ปัจจุบันเป็นอำเภอปักธงชัย และบางครอบครัวยึดทำเลที่ลำสำลาย บ้านเดื่อ บ้านตูม บ้านห้วย ตะคุ ปัจจุบันเป็นบ้านตะคุ ปัจจุบันเป็นตำบลหนึ่งของอำเภอปักธงชัย
== อาณาเขต ==
ทิศเหนือ  ติดต่อกับ ตำบลโคกกรวด อำเภอเมืองนครราชสีมา ตำบลหนองตะไก้ อำเภอสูงเนิน และตำบลธงชัยเหนือ อำเภอปักธงชัย
ทิศตะวันออก  ติดต่อกับ ตำบลเมืองปัก และตำบลธงชัยเหนือ อำเภอปักธงชัย
ทิศใต้  ติดต่อกับ ตำบลงิ้ว ตำบลตูม และตำบลสุขเกษม อำเภอปักธงชัย
ทิศตะวันตก ติดต่อกับ ตำบลตะขบ อำเภอปักธงชัย และตำบลหนองตะไก้ อำเภอสูงเนิน
== หมู่บ้าน ==
ตำบลตะคุแบ่งพื้นที่การปกครองออกเป็น 21 หมู่บ้าน
หมู่ 1 บ้านตะคุ
หมู่ 2 บ้านครสาร
หมู่ 3 บ้านแดง
หมู่ 4 บ้านอุโลก-โนนรัง
หมู่ 5 บ้านโคกคึม
หมู่ 6 บ้านหนองตาอุด
หมู่ 7 บ้านหัน
หมู่ 8 บ้านหนองนมนาง
หมู่ 9 บ้านสุขัง
หมู่ 10 บ้านวังหิน
หมู่ 11 บ้านใหม่สุขัง
หมู่ 12 บ้านหนองตาด
หมู่ 13 บ้านแปะ
หมู่ 14 บ้านหนองเรือ
หมู่ 15 บ้านหันเหนือ
หมู่ 16 บ้านสุขังใต้
หมู่ 17 บ้านตะคุไทย
หมู่ 18 บ้านหันใต้
หมู่ 19 บ้านโนนบ้าน
หมู่ 20 บ้านดอนลำใย
หมู่ 21 บ้านสุขังไทยเจริญ
== สถานศึกษา ==
=== โรงเรียนมัธยมศึกษา ===
โรงเรียนสมเด็จพระธีรญาณมุนี
=== โรงเรียนประถมศึกษา ===
โรงเรียนอาจวิทยาคาร
โรงเรียนไผ่สีสุก
โรงเรียนบ้านหัน (คุรุราษฎร์อุทิศ)
โรงเรียนบ้านหนองนมนาง
โรงเรียนบ้านสุขัง (ราษฎร์สามัคคี)
โรงเรียนบ้านวังหิน
โรงเรียนบ้านหนองตาด
== สถานที่ท่องเที่ยว ==
วัดหน้าพระธาตุ (นครราชสีมา)
ประกอบด้วยโบสถ์เก่าแก่ ภายในโบสถ์มีภาพเขียนฝาผนังสมัยต้นรัตนโกสินทร์ พระพุทธรูปองค์ใหญ่ซึ่งศาสนิกชนชาวพุทธร่วมกันสร้างถวายองค์พระบาทสมเด็จพระเจ้าอยู่หัวภูมิพลอดุลยเดช ตั้งอยู่ทางทิศตะวันตกของวัด พระสธูปเจดีย์ใช้บรรจุสารีลิกธาตุ สร้างขึ้นพร้อมวัดไม่ปรากฏแน่ชัดว่าสำหรับบรรจุสาริลิกธาตุของผู้ใด ทางด้านหน้าอุโบสถหลังเก่า มีสระน้ำรูปสี่เหลี่ยมผืนผ้า ที่กลางสระน้ำมีหอไตร 1 หลัง ทรงเตี้ยแบบหอไตรพื้นเมืองอีสาน อยู่ทางทิศตะวันออกของวัด ภายในมีคัมภีร์พระไตรปิฏกเก่าแก่มากมาย มีภาพลายรดน้ำที่บานประตู เป็นลวดลายวิจิตรสวยงามมาก กรมศิลปากรเคยนำไปแสดงที่กรุงเทพฯ
พระอุโบสถโบราณสร้างขึ้นพร้อมวัดเมื่อก่อนหลังคามุงหญ้าแฝก ปัจจุบันมุงด้วยกระเบื้อง ระหว่างหอไตรและอุโบสถหลังเก่า ยังมีพระธาตุเก่าอายุราวต้นรัตนโกสินทร์อีก 1 องค์ สร้างโดยชุมชนอพยพจากนครเวียงจันทน์ เป็นแบบอย่างพื้นบ้าน คือฐานเตี้ย เรือนธาตุสี่เหลี่ยมจัตุรัส ยอดธาตุเรียวสอบมี 2 ชั้น อันเป็นลักษณะพระธาตุแบบลาวโดยเฉพาะ เช่นเดียวกับพระธาตุศรีสองรักของจังหวัดเลย ภายในมีภาพวาดจิตกรรมฝาผนังอันงดงามแสดงให้เห็นวัฒนธรรมประเพณีเก่าแก่ของชุมชน
== อาหาร ==
หมี่ตะคุ
== แหล่งข้อมูลอื่น ==
เว็บไซต์องค์การบริหารส่วนตำบลตะคุ
ตะคุ
ตะคุ
พลาสมาเซลล์

พลาสมาเซลล์ (plasma cell, plasma B cell, plasmocyte) เป็นเซลล์เม็ดเลือดขาวที่มีหน้าที่สร้าง antibody ขนส่งทางน้ำเลือด (blood plasma) และ ระบบน้ำเหลือง (lymphatic system) โดยพลาสมาเซลล์นั้นถูกสร้างขึ้นที่ไขกระดูก (bone marrow) เมื่อออกจากไขกระดูกก็จะเป็น B cell ก่อนที่จะมีการเปลี่ยนแปลงลักษณะมาเป็นพลาสมาเซลล์ พบได้ที่ต่อมน้ำเหลือง
== ลักษณะรูปร่าง ==
มีรูปร่างกลมรี (ovoid shape) และมีนิวเคลียสที่เป็นลักษณะ eccentric nucleus
พลาสมาเซลล์
เซลล์เม็ดเลือดขาว
วงศ์กบเล็บ

วงศ์กบเล็บ หรือ วงศ์กบไม่มีลิ้น (Clawed frog, Tongueless frog, Aquatic frog) เป็นวงศ์ของสัตว์ครึ่งบกครึ่งน้ำวงศ์หนึ่ง ในอันดับกบ (Anura) ใช้ชื่อวิทยาศาสตร์ว่า Papidae (/ปา-ปิ-ดี/)
มีลักษณะพิเศษ คือ เมื่อเป็นตัวเต็มวัยแล้วไม่มีลิ้น กระดูกสันหลังปล้องที่ 2-4 ของตัวเต็มวัยมีกระดูกซี่โครงและเชื่อมรวมกัน บางสกุลและบางชนิดไม่มีฟันที่กระดูกพรีแมคซิลลาและที่กระดูกแมคซิลลา มีกระดูกสันหลังหน้ากระดูกก้นกบ 6-8 ปล้อง กระดูกสันหลังมีเซนทรัมเป็นแบบอย่างของโอพิสโธซีลัส กระดูกหัวไหล่เป็นแบบอย่างของอาร์กซิเฟอรัลหรือแบบอย่างดัดแปรของเฟอร์มิสเทอร์นัล กระดูกแอสทรากาลัสและกระดูกแคลลาเนียมเชื่อมรวมกันเฉพาะส่วนต้นและส่วนปลาย ไม่มีชิ้นกระดูกแทรกระหว่างกระดูกนิ้ว 2 ชิ้นสุดท้าย ลูกอ๊อดมีช่องปากยาวและแคบ ไม่มีจะงอยปากและไม่มีตุ่มฟันบริเวณปาก ช่องเปิดห้องเหงือกมี 2 ช่องอยู่ทางด้านข้างของลำตัว กินอาหารด้วยการกรองเข้าปาก
มีความยาวลำตัวประมาณ 4-17 เซนติเมตร มีลำตัวแบนราบมาก และมีขายื่นไปทางด้านข้างลำตัว อาศัยอยู่ในแหล่งน้ำได้หลากหลายประเภท รวมทั้งแหล่งน้ำขังชั่วคราวบนท้องถนน เนื่องจากอาศัยอยู่ในแหล่งน้ำ เส้นข้างลำตัวจึงเจริญ ยกเว้นบางสกุลที่ไม่มี ขาหลังใหญ่และมีแผ่นหนังระหว่างนิ้วตีนใหญ่มาก ขาหน้ามีนิ้วตีนยาวแต่ไม่มีแผ่นหนังระหว่างนิ้ว ยกเว้นบางสกุลเท่านั้นที่มี นิ้วตีนมีเล็บยาว
แบ่งออกได้เป็น 5 สกุล 32 ชนิด แพร่กระจายพันธุ์ในทวีปแอฟริกาและอเมริกาใต้ บางชนิดนิยมเลี้ยงเป็นสัตว์เลี้ยง ขณะที่ในบางสกุลนิยมใช้เพื่อการศึกษาทางวิทยาศาสตร์ เช่น ชีววิทยาการเจริญ, ชีววิทยาโมเลกุล, ชีววิทยาประสาท, พันธุกรรมศาสตร์ เป็นต้น
==การจำแนก==
Hymenochirus
Pseudhymenochirus
Xenopus
Silurana 
Pipa
==อ้างอิง==
==แหล่งข้อมูลอื่น==
กบ
วงศ์กบเล็บ
คางคกซูรินาม

คางคกซูรินาม (Surinam toad, star-fingered toad; Aparo, Rana comun de celdillas; ) เป็นสัตว์ครึ่งบกครึ่งน้ำชนิดหนึ่ง ในวงศ์กบเล็บ (Pipidae)
มีลักษณะเด่น คือ ลำตัวมีลักษณะแบนคล้ายสี่เหลี่ยม ส่วนหัวเป็นสามเหลี่ยม มีสีเทาถึงสีน้ำตาลเข้ม ขนาดใหญ่ได้ถึง 20 เซนติเมตร แต่โดยทั่วไปจะมีขนาด 10-13 เซนติเมตร ทำให้แลดูเผิน ๆ เหมือนใบไม้แห้ง หรือกบที่ถูกทับแบน มีพังพืดเชื่อมระหว่างนิ้วตีนหน้าขนาดเล็ก ทำให้นิ้วตีนแยกจากกันจนมีลักษณะคล้ายนิ้วแยกเป็นแฉกเหมือนดาว แต่ปลายนิ้วไม่มีเล็บ
พบกระจายพันธุ์อยู่ในแหล่งน้ำในป่าดิบที่ราบต่ำของทวีปอเมริกาใต้ตอนบน โดยจะอาศัยหากินอยู่ในน้ำตลอดเวลา เนื่องจากไม่มีลิ้น จึงจะใช้ปากงับกินปลาหรือสัตว์น้ำขนาดเล็ก ๆ เป็นอาหาร


คางคกซูรินามมีพฤติกรรมที่เป็นที่น่าสนใจ คือ ตัวเมียเมื่อผสมพันธุ์กับตัวผู้เสร็จเรียบร้อยแล้ว ตัวผู้จะว่ายขึ้นสู่ด้านบนของหลังตัวเมีย เพื่อนำไข่ที่ได้รับการปฏิสนธิแล้ววางลงบนหลังตัวเมีย ซึ่งจะมีไข่ทั้งหมดราว 60-100 ฟอง ไข่จะฝังลงบนหลังของตัวเมีย ผ่านไป 10 วัน ไข่จะฟักเป็นลูกอ๊อด แต่ยังไม่ออกมาจากหลัง จนกระทั่งผ่านไปราว 10-20 สัปดาห์ที่พัฒนาเหมือนตัวเต็มวัยที่มีความยาวประมาณ 10 เซนติเมตร จะผุดโผล่มาจากหลังตัวเมียจนผิวบนหลังเป็นรูพรุนเต็มไปหมด และแยกย้ายออกไปใช้ชีวิตเอง
ด้วยลักษณะและพฤติกรรมที่แปลกเช่นนี้ ทำให้คางคกซูรินามได้รับความนิยมในการถ่ายทำเป็นสารคดี และเลี้ยงเป็นสัตว์เลี้ยงในตู้ปลา 
== อ้างอิง ==
== แหล่งข้อมูลอื่น ==
วงศ์กบเล็บ
สัตว์สะเทินน้ำสะเทินบกที่เป็นสัตว์เลี้ยง
สัตว์ที่พบในทวีปอเมริกาใต้
คางคกซูรินาม (สกุล)

คางคกซูรินาม (Surinam toad) เป็นสกุลของสัตว์ครึ่งบกครึ่งน้ำในอันดับกบ (Aruna) ในวงศ์กบเล็บ (Pipidae) สกุลหนึ่ง ใช้ชื่อสกุลว่า Pipa (/ปี-ปา/)
มีลักษณะสำคัญ คือ ลำตัวแบนราบเหมือนใบไม้ ไม่มีเล็บเหมือนสกุลอื่น ๆ ในวงศ์เดียวกัน มีเส้นข้างลำตัวที่เจริญเป็นอย่างดี เนื่องจากใช้ชีวิตและหากินตลอดในน้ำ มีพฤติกรรมการขยายพันธุ์ ด้วยการที่ตัวผู้จะกอดรัดตัวเมียในน้ำได้หมุนตัวและกลับตัวเพื่อให้ไข่ที่รับได้การปฏิสนธิแล้วขึ้นไปติดอยู่กับผิวของตัวเมีย ต่อมาเนื้อเยื่อของผิวหนังบนหลังของตัวเมียจะแปรสภาพและเจริญขึ้นมาปกคลุมไข่แต่ละฟอง เมื่อไข่พัฒนาเป็นเอ็มบริโอแล้วจะเจริญภายในไข่ที่อยู่บนหลัง เมื่อฟักออกเป็นลูกอ๊อดแล้ว จึงจะแตกตัวออกจากหลังแม่ และใช้เวลาอีกระยะหนึ่งจึงจะพัฒนาเหมือนตัวเต็มวัย ยกเว้นในชนิดคางคกซูรินาม (Pipa pipa) ที่ลูกอ๊อดจะยังอยู่บนหลังแม่ไปจนกว่าจะกลายสภาพเหมือนตัวเต็มวัย
ถูกจำแนกออกเป็น 7 ชนิด กระจายพันธุ์อยู่ในทวีปอเมริกาใต้
==การจำแนก==
Pipa arrabali Izecksohn, 1976
Pipa aspera Müller, 1924
Pipa carvalhoi (Miranda-Ribeiro, 1937) 
Pipa myersi Trueb, 1984
Pipa parva Ruthven & Gaige, 1923
Pipa pipa (Linnaeus, 1758)
Pipa snethlageae Müller, 1914
==อ้างอิง==
==แหล่งข้อมูลอื่น==
วงศ์กบเล็บ
ไมตรี ลิมปิชาติ

ไมตรี ลิมปิชาติ เริ่มเขียนหนังสือตั้งแต่ปีพ.ศ. ๒๕๑๓ ด้วยการเริ่มต้นเขียนเรื่องสั้น
ผลงานการเขียนของไมตรี ลิมปิชาติ ได้รับการกล่าวถึงทั้งจากผู้อ่านและนักวิจารณ์วรรณกรรมอย่างกว้างขวางมาตั้งแต่ปีพ.ศ.๒๕๑๖ เมื่อ ไมตรี ลิมปิชาติ ได้มีผลงานรวมเล่มเรื่องสั้น เล่มแรก
“ทางออกที่ถูกปิด”
นักวิจารณ์วรรณกรรมได้พูดถึง เรื่องสั้น ของ ไมตรี ลิมปิชาติ ว่าเป็นงานเขียนที่มีการจบแบบ “หักมุม”   ที่ผู้อ่านนึกไม่ถึง ทำให้ได้อารมณ์ในการอ่านอีกรูปแบบหนึ่ง และมีคุณค่าแทรกอยู่ทุกเรื่อง
ไมตรี ลิมปิชาติ มีผลงานการเขียนเรื่องสั้นกว่า ๓๐๐ เรื่อง
โดยบุคลิกที่แท้จริง ไมตรี ลิมปิชาติ เป็นคนอารมณ์ดี การเขียนหนังสือของเขาจึงมีสำนวนที่อ่านง่าย  ตรงไปตรงมาไม่ซับซ้อน ผู้อ่านที่นิยมงานเขียนของเขา มักจะพูดว่าอ่านงานเขียนของ ไมตรี ลิมปิชาติ แล้วไม่เครียด ได้สาระ และมักจะได้ยิ้มในตอนจบเสมอ โดยเฉพาะการเขียนบทความในคอลัมน์ต่างๆ จนนักวิจารณ์ วรรณกรรมบางท่านกล่าวว่า ไมตรี ลิมปิชาติ เป็นนักเขียนอารมณ์ดี
ไมตรี ลิมปิชาติ ใช้ภาษาในการเขียนบทความที่อ่านแล้วเข้าใจง่าย การเดินเรื่องคล้ายเรื่องสั้น ซึ่งอาจเรียกผลงานเขียนบทความเชิงหรรษาลักษณะนี้ว่าเป็นหัสคดีก็ได้
สำหรับการเขียนเรื่องท่องเที่ยว ไมตรี ลิมปิชาติ ใช้วิธีเขียนแบบบันทึก เล่าประสบการณ์ในการเที่ยวไปเรื่อยๆ ใช้ภาษาง่ายๆ เห็นอะไร คิดอย่างไร ก็เขียนอย่างนั้น ทำให้ผู้อ่านได้จินตนาการตามไปด้วย เหมือนได้ไปร่วมเที่ยวกับ ไมตรี ลิมปิชาติ ด้วยความสนุก ซึ่งมีผลให้ไมตรี ลิมปิชาติ กลายเป็นคอลัมนิสต์ด้านการท่องเที่ยว
การท่องเที่ยวแห่งประเทศไทยและหลายหน่วยงานที่เกี่ยวข้องกับการท่องเที่ยวเชิญให้
ไมตรี ลิมปิชาติร่วมท่องเที่ยวในเส้นทางใหม่ๆ โดยคาดหวังว่า ไมตรี ลิมปิชาติ จะได้นำข้อมูลมาเขียนเชิญชวนให้ผู้อ่านได้ไปท่องเที่ยว  ทั้งในประเทศและต่างประเทศ  ซึ่งก็จะประสบความสำเร็จตามที่ต้องการ
ไมตรี ลิมปิชาติ มีผลงานการเขียนนวนิยายกว่ายี่สิบเรื่อง ที่เป็นที่รู้จักและเคยได้รับรางวัล เช่น
ความรักของคุณฉุย   ดอกเตอร์ครก   กว่าจะเป็นแชมป์  ยอดหญิงนักตบ ฯลฯ
การดำเนินเรื่อง ไม่ว่าจะเป็นตัวละคร หรือสถานที่ เป็นสิ่งที่สัมผัสได้จึงทำให้ผู้อ่านรู้สึกสนุกและยอมรับได้กับเรื่องราวของตัวละครและสาระของนวนิยายเรื่องนั้นๆ ที่ให้ข้อคิดในการดำเนินชีวิต โดยเฉพาะแก่เยาวชน
นอกจากนี้ ไมตรี ลิมปิชาติ ยังได้เขียนหนังสือประกอบภาพสำหรับเด็ก ไว้อีกหลายเรื่อง ทุกเรื่องได้ให้แนวคิดด้านจริยธรรม ที่เด็กไทยควรได้รับการปลูกฝัง   เช่น  ความเชื่อถือ จากเรื่อง ฉันคือต้นไม้  การสอนให้เด็กรักความสะอาด มีวินัย ในเรื่องรับไม่อั้น    การไม่รังแกสัตว์ในเรื่องคุณปู่กับแมงมุม
ความซื่อสัตย์ จากเรื่องหินศักดิ์สิทธิ์    การอนุรักษ์ธรรมชาติและสิ่งแวดล้อม จากเรื่องพลายงามเข้ากรุง
== แหล่งข้อมูลอื่น ==
Web site เป็นทางการของไมตรี  ลิมปิชาติ 
นักเขียนชาวไทย
เอริกา มิรันดา

เอริกา มิรันดา (Érika Miranda; 4 มิถุนายน ค.ศ. 1987 – ) เป็นนักยูโดหญิงจากประเทศบราซิล เธอได้รับรางวัลเหรียญเงินในรุ่นฮาล์ฟมิดเดลเวท (< 52 กก.) ที่รายการแพนอเมริกันเกมส์ 2011 ในกัวดาลาฮารา ประเทศเม็กซิโก
ในการแข่งขันแพนอเมริกันเกมส์ 2007 เธอได้รับเหรียญเงินจากการแข่งขันยูโด ก่อนที่เธอจะเป็นฝ่ายชนะในยูโดเวิลด์คัพจากการแข่งขันระหว่างออสเตรียกับบราซิล
ในการคัดเลือกเข้าสู่การแข่งขันโอลิมปิกฤดูร้อนที่กรุงปักกิ่ง เธอได้รับบาดเจ็บและถูกแทนที่โดยอันเดรสซา เฟอร์นันเดส แต่แล้วในที่สุด เอริกาก็ได้เข้าร่วมแข่งขันในรายการกีฬายูโดในโอลิมปิกฤดูร้อน 2012 รุ่นน้ำหนักไม่เกิน 52 กก. ที่ซึ่งเธอเป็นฝ่ายแพ้ให้กับ คิม คยอน-อก ซึ่งเป็นนักยูโดชาวเกาหลีใต้
== อ้างอิง ==
2012 Olympics Athletes profile 
นักยูโดในโอลิมปิกฤดูร้อน 2012
นักกีฬาโอลิมปิกทีมชาติบราซิล
นักยูโดหญิงชาวบราซิล
บุคคลจากบราซิเลีย
นโรดม จันทรังสี

นักองค์มจะ (หม่อมเจ้า) นโรดม จันทรังสี (Norodom Chantaraingsey) เป็นเชื้อพระวงศ์และนักการเมืองชาตินิยมในกัมพูชา โดยเริ่มจากเป็นหัวหน้ากองกำลังต่อสู้กับฝรั่งเศส และเป็นผู้นำกองทัพแห่งชาติเขมรในสงครามกลางเมืองกัมพูชา นอกจากนั้น ยังทำธุรกิจและเป็นนักเขียนด้วย เชื่อว่าพระองค์ถูกสังหารระหว่างสู้รบกับเขมรแดงใน พ.ศ. 2518 หรือ พ.ศ. 2519
== การต่อสู้กับฝรั่งเศส ==
นักองค์มจะนโรดม จันทรังสีเป็นพระนัดดาของสมเด็จพระนโรดมพรหมบริรักษ์ และเป็นพระญาติกับพระบาทสมเด็จพระนโรดม สุรามฤต ประสูติเมื่อ พ.ศ. 2469 ในพนมเปญ  พระองค์เริ่มเป็นทหารในสงครามโลกครั้งที่สองระหว่างที่ญี่ปุ่นเข้ายึดครองกัมพูชา โดยเข้าร่วมกับกองกำลังที่สนับสนุนญี่ปุ่นและต่อต้านฝรั่งเศสของเซิง งอกทัญ หลังสงครามสิ้นสุดและฝรั่งเศสกลับมาปกครองกัมพูชาอีก พระองค์ลี้ภัยเข้ามาในประเทศไทย และเป็นหนึ่งในผู้นำเขมรอิสระที่ไม่นิยมคอมมิวนิสต์ ควบคุมกองกำลังที่จังหวัดกำปงสปือและจังหวัดกำปงธม ใน พ.ศ. 2492 พระองค์เข้าร่วมกับคณะกรรมการปลดปล่อยแห่งชาติเขมร โดยเป็นหนึ่งในหัวหน้าฝ่ายทหารระดับสูง แต่ใน พ.ศ. 2494 พระองค์ได้แยกกองกำลังของพระองค์ออกมาที่จังหวัดเสียมราฐพร้อมกับเซิง งอกทัญ
กลุ่มชาวกัมพูชาที่นิยมคอมมิวนิสต์เคยเห็นว่าพระองค์เป็นหนึ่งในตัวเลือกที่จะเป็นกษัตริย์แทนสมเด็จพระนโรดม สีหนุ แต่พระองค์กลับระแวงอิทธิพลของเวียดนามในกลุ่มผู้นิยมคอมมิวนิสต์ นอกจากนั้น พระองค์ยังนิยมระบอบสาธารณรัฐมากกว่า อย่างไรก็ตาม เมื่อกัมพูชาได้รับเอกราช พระองค์เข้าร่วมกับระบอบสังคมของสมเด็จพระนโรดม สีหนุ แต่เมื่อถูกตั้งข้อสงสัยว่าร่วมมือกับผู้นำเขมรอิสระคนอื่นเพื่อวางแผนรัฐประหารโค่นล้มอำนาจสมเด้จพระนโรดม สีหนุ พระองค์จึงถูกถอดยศทางทหารและทางราชสกุล และถูกจำคุก 3 ปี ระหว่างนี้ พระองค์หันมาเขียนนิยายโรแมนติก, เมื่อพ้นโทษได้ออกไปทำธุรกิจส่วนตัว
== กองทัพแห่งชาติเขมร ==
เมื่อเกิดรัฐประหาร พ.ศ. 2513 ลน นลแต่งตั้งให้นักองค์มจะ นโรดม จันทรังสี เป็นผู้บังคับการกองพันที่ 3 หรือที่เรียกว่ากองพันเสือ ซึ่งรับผิดชอบบริเวณจังหวัดกำปงสปือ กองพันของพระองค์เป็นหน่วยรบที่มีประสิทธิภาพมากที่สุดในกองทัพแห่งชาติเขมรซึ่งเข้าร่วมรบในสงครามกลางเมือง
หลังพนมเปญแตกเมื่อ 17 เมษายน พ.ศ. 2518 เชื่อว่าพระองค์ยังคงสู้รบอยู่ในบริเวณคีรีรมย์ บางคนกล่าวว่าพระองค์ถูกสังหารในเดือนพฤษภาคมเมื่อพยายามข้ามแดนมายังประเทศไทย แต่บางแหล่งก็กล่าวว่าพระองค์ยังคุมทหาร 2,000 คนรบกับเขมรแดงที่เทือกเขาบรรทัดเมื่อเดือนมิถุนายน พ.ศ. 2518 ซึ่งผู้อพยพชาวกัมพูชาในประเทศไทยกล่าวว่ากองกำลังนี้ยังอยู่จนถึง พ.ศ. 2519 – 2520 วันที่เสียชีวิตของพระองค์ไม่แน่นอน บ้างกล่าวว่าถูกสังหารเมื่อปลายปี พ.ศ. 2518 ที่พระตะบอง หลังจากไปช่วยพระชายาที่ถูกเขมรแดงจับตัวไปไม่สำเร็จ, บ้างก็ว่าถูกสังหารที่เทือกเขาด็อมเร็ยเมื่อ พ.ศ. 2519
== ชีวิตครอบครัว ==
พระองค์ทรงเสกสมรสกับพระสีสุวัตถิ์ สมานวรพงษ์ พระธิดาของพระบาทสมเด็จพระสีสุวัตถิ์ มุนีวงศ์ และเป็นพระบิดาที่แท้จริงของพระนราธิปที่หายสาบสูญใน พ.ศ. 2518
== อ้างอิง ==
เจ้าชายกัมพูชา
ทหารชาวกัมพูชา
นักเขียนชาวกัมพูชา
บุคคลที่ถูกเขมรแดงสังหาร
บุคคลจากพนมเปญ
จันทรังสี
บลิซเซิร์ดออฟออซ

บลิซเซิร์ดออฟออซ (Blizzard of Ozz) เป็นการทำอัลบั้มเดี่ยวครั้งแรกของนักร้องชาวอังกฤษ Ozzy Osbourne บันทึกในอังกฤษ วางขายวันที่ 20 กันยายน 1980 ในอังกฤษ และวันที่ 27 มีนาคม 1981 ในสหรัฐฯ ซึ่งเป็นอัลบั้มแรกนับจากที่เขาออกจากวง แบล็ก ซับบาธ สองเพลงจากอัลบั้มนี้Crazy Train, และMr Crowley ซึ่งเป็นซิงเกิลในปี 1980 เพลง Crazy Train ติดอันดับที่ 9 ของ Billboard's Top Tracks ชาร์ด
==รายชื่อเพลง==
== สมาชิก ==
Ozzy Osbourne – ร้องนำ
Randy Rhoads – กีตาร์
Bob Daisley – เบส
Lee Kerslake – กลอง
Don Airey – คีย์บอร์ด
== อ้างอิง ==
อัลบั้มเพลงในปี พ.ศ. 2523
ยออาน กาบาย

ยออาน กาบาย (Yohan Cabaye; ; เกิดเมื่อวันที่ 14 มกราคม ค.ศ. 1986) เป็นนักฟุตบอลชาวฝรั่งเศส ปัจจุบันเล่นให้กับสโมสรฟุตบอลอัล-นาเซอร์ ดูไบในยูเออีโปร-ลีก สหรัฐอาหรับเอมิเรตส์ และอดีตเคยเล่นให้กับฟุตบอลทีมชาติฝรั่งเศส ในตำแหน่งกองกลาง กาบายเป็นนักฟุตบอลที่ควบคุมการสัมผัสบอลและเร่งความเร็วไปพร้อมกับบอลได้เป็นอย่างดี และยังมีทักษะยิงจุดโทษในระดับดีเช่นกัน
== อ้างอิง ==
==แหล่งข้อมูลอื่น==
Lille OSC Profile
BBC profile 
นักฟุตบอลชาวฝรั่งเศส
นักฟุตบอลทีมชาติฝรั่งเศส
ผู้เล่นในลีกเอิง
ผู้เล่นในฟุตบอลชิงแชมป์แห่งชาติยุโรป 2008
ผู้เล่นในฟุตบอลชิงแชมป์แห่งชาติยุโรป 2012
ผู้เล่นในพรีเมียร์ลีก
ผู้เล่นล็อสก์ลีล
ผู้เล่นสโมสรฟุตบอลนิวคาสเซิลยูไนเต็ด
ผู้เล่นสโมสรฟุตบอลปารีแซ็ง-แฌร์แม็ง
ผู้เล่นสโมสรฟุตบอลคริสตัลพาเลซ
กองกลางฟุตบอล
ผู้เล่นในฟุตบอลโลก 2014
ผู้เล่นในฟุตบอลชิงแชมป์แห่งชาติยุโรป 2016
บุคคลจากจังหวัดนอร์